Број: 159-18-O/3

Дана: 23.07.2018. године

**ДОДАТНО ПОЈАШЊЕЊЕ 1**

**ПИТАЊЕ 1**

Predmet Vaše JN je kancelarijski materijal i pretpostavljamo da je kvalitet kancelarijskog materijala,pored cene,primaran za odlučivanje prilikom stručnog ocenjivanja ponuda potencijalnih dobavljača.

Molimo Vas da nam objasnite vezu izmedju ponudjača,za koga zahtevate standarde ISO 9001,14001 i 18001 i kvaliteta tonera za koje ne navodite ni jedan jedini prametar kvaliteta.

Da li Vam je bitnije da **ponudjač posluje** u skladu sa zahtevima standarda za menadžment kvaliteta,zaštite životne sredine i u skladu sa sistemom upravljanja zaštitom zdravlja i bezbednošću na radu ili Vam je bitniji kvalitet dobara koja nabavljate,odnosno **koje kvalitete** **poseduje proizvodjač predmetnih dobara** **i dali posluje u skladu sa nekim od standarda.**

Molimo Vas da u skladu sa našim pitanjem izvršite korekciju Vaše konkursne dokumentacije i stavite akcenat na kvalitet tonera a ne na kvalitet kancelarija i zaposlenih kod potencijalnih dobavljača.

**ОДГОВОР**

Наручилац се при одређивању додатних услова за учешеће у поступку јавне набавке, руководио чланом 76. став 2. Закона о јавним набавкама, који гласи:

*„Наручилац у конкурсној документацији одређује додатне услове за учешће у поступку јавне набавке у погледу финансијског, пословног, техничког и кадровског капацитета увек када је то потребно имајући у виду предмет јавне набавке.“*

Сходно изнетом члану наручилац је поставио пословни капацитет који понуђачи морају да испуне, те наручилац сматра да је исти постављен у складу са Законом о јавним набавкама.

Наручилац ће након спроведеног поступка јавне набавке закључити уговор о јавној набавци са најповољнијим понуђачем, те наручилац из тог разлога поставља наведени пословни капацитет који се односи на понуђаче, а собризом да не улази у пословни однос са произвођачем наручилац је става да ни нема законски основ да за истог захтева да испуни одређен квалитет и да послује у складу са неким од захтеваних стандарда.

Изабрани понуђач је даље одговоран за квалитет добара који нуди без обзира ко је произвођач истих, те за то и гарантује средством обезбеђења које доставља.

Поседовање захтеваних стандарда је додатни услов који је наручилац поставио у односу на могућност да захтева одређени пословни капацитет ПОНУЂАЧА, који је како је горе наведено у потпуности са чланом 76. став 2. Закона о јавним набавкама.

Захтевани квалитет тонера, наручилац је поставио кроз врсту тонера који захтева SAMSUNG, LEXMARK, HP итд.

С поштовањем,

Комисија за јавну набавку 159-18-О